Versindaba » Blog Archive » Louis Esterhuizen. Amerikaanse letterkunde dramaties afgekam
Tuesday, January 21st, 2014 | Binneblik, Louis Esterhuizen.
7 Kommentare op "Louis Esterhuizen. Amerikaanse letterkunde dramaties afgekam"
Ek wonder juis hoekom ons so min te lese kry van (vertaalde werk van)skrywers in die ander tale in ons land, is "What a struggle to write in any other language than English" die rede? D.w.s., 'n geval van "our [of die publiseerders se] reading habit is more Anglo-Saxon, more American"? Of is daar ander redes?
Ek sien dit gereeld in die boekwinkel, Maria. Uit verskeie oorde het ek dit al gehoor (en self gesien ook dat Nederlanders byvoorbeeld verseg om 'n boek in Engels te lees indien dit in (vertaalde) Nederlands beskikbaar is. Maar Afrikaanssprekendes het helaas nie daardie selfde lojaliteit teenoor vertaalde Afrikaanse tekste nie. Hulle verkies om dit in Engels te lees; al was dié betrokke boek uit 'n ander taal na Engels vertaal. Vreemd. En ja, beslis speel die media 'n rol hierin.
Louis, ek het nie so 'n voëltjie-kyk soos jy oor die boekewêreld nie 🙂 Watter bundels vertaalde gedigte het onlangs in Afrikaans verskyn, as jy so vinnig dink?
Daar is baie, De Waal. Gaan kyk gerus by "Nuwe Bundels" en rol af ondertoe. Die mees onlangses was die vertalings van Alfred Schaffer se gedigte en natuurlik die Houellebecq-gedigte ook.
Wat 'n interessante berig! En dis belangrik om te vra: Watter vertalings het onlangs in Afrikaans verskyn. Dis nodig dat meer befondsing los kom, iewers, vir vertalings in Afrikaans uit Spaans, Portugees en Duits, om 'n paar te noem. En gou, tog. Dit kan slegs met befondsing, soos in abie ander tale!Nog erger as om in 'n groot taal soos Engels te vervlak en enkelkantig te raak,is dat dieselfde met jou gebeur in 'n kleiner taal. Daar is lieflike vertalings in Engels wat Afrikaanssprekendes kan lees, oor omtrent enige iets, maar is hulle noodwenidg so goed? Ek het al male sonder tale besef dat vertalings in NJederlands veeel, veel beter is as Engels. En nou praat ons maar oor een ander taal buiten Engels. Daar is dalk sterktes in Afrikaans wat verswee aspekte van dieselfde werke tot lewe sou kon bring, aspekte wat dalk noodwendig moet aanhou sluimer in die Engels. Laat ek 'n voorbeeld noem. Die digter Les Murray. Ken enige iemand die Nederlandse vertalings van Maarten Helzinga, uitgegee onder die titel De Planken Katedraal? Ek ken net 'n handvol daaruit, maar dis die eerste boek wat ek sal aankoop as ek weer hopelik in EU aankom. Helzinga se Nederlands is sweerlik amper beter as die oorspronklike (waarmee ek te gedeeltelik kennis gemaak het tot dusver). Dis asof 'n Les-zer Les Murray, 'n Maurrayer Murray (Les is more), uit die bladsye opstaan. Of is dit net omdat ek Afrikaans is? Dalk. Maar dit onderskryf dan juis die noodsaak vir meer Afrikaanse vertalings.